text: Ny App skal få flere syddanskere til at gå på oplevelsesjagt
  15 april 2014 kl. 08.23
  Ung iværksætter fra Vejen står bag en ny app, der giver hurtigt overblik over hvad der sker i dit lokalområde.
  Katrine Jung har en vision om at få flere syddanskere til at kaste sig ud i flere spontane oplevelser.
  Derfor har hun udviklet Before You GoGo, hvor brugerne kan få besked, hvis der er en koncert nærheden, en teaterforestilling eller en anden event i byen hvor der stadig er billetter.
  Katrine Jung har selv fået ideen og stået for det grafiske arbejde med det nye værktøj. Koldinghus, Godset og Mungo Park teatret i Kolding er blandt de foreløbig 20 annoncører der har meldt sig.
  Before You GoGo er tilgængelig både på Google Play og i App Store.
  